નોંધનીય છે કે રાજકોટ મહાનગરની મેરેથોનમાં 60 હજારથી વધુ તેમજ બરોડા મેરેથોનમાં 79 હજાર નાગરિકોએ સહભાગી થવા રજીસ્ટ્રેશન કરાવ્યું છે. આ મેરેથોનમાં દિવ્યાંગ રન, સ્વચ્છતા રન તથા ડિઝીટલ ઇન્ડીયા-કેશલેસ ઇકોનોમી રનનો પણ સમાવેશ કરવામાં આવ્યો છે. મુખ્યમંત્રી રાજકોટ અને વડોદરા મેરેથોન રન ને પ્રસ્થાન કરાવ્યા બાદ સવારે 10 કલાકે અમદાવાદમાં કોતરપૂર વોટર વર્કસ ખાતે 200 એમ.એલ.ડી. વોટર ટ્રીટમેન્ટ પ્લાન્ટનો લોકાર્પણ કરવાના છે. અને ત્યાર પછી રૂપાણી સવારે 11:30 કલાકે બોડકદેવમાં અમદાવાદ મહાનગરપાલિકાના અત્યાધુનિક ઓડિટોરિયમનું ઉદ્દઘાટન કરશે.